Դեսպանի ակնարկը հստակ էր. հզոր շահերի ազդեցության պատճառով երկրում աղճատված է արդար մրցակցությունը, որը չի հիմնվում օբյեկտիվ կոմերցիոն չափանիշների վրա: Ահա թե ինչու էր ամերիկյան կողմը պատրաստվում 7 օր անց՝ 2015թ. նոյեմբերի 17-ին, տեղի ունենալիք Առևտրի ու ներդրումների հայ-ամերիկյան խորհրդի անդրանիկ նիստում ԱՄՆ Առևտրաարդյունաբերական ներկայացուցչի գրասենյակի ու այլ գերատեսչությունների մասնակցությամբ և մասնավոր հատվածի՝ ամերիկյան բիզնեսը ներկայացնող կազմակերպությունների հետ «քննարկել առևտրին առնչվող առանցքային կարևորության հարցեր, որոնք վերաբերում են մաքսային ոլորտին, մտավոր սեփականության իրավունքին, առևտրի ոչ-սակագնային խոչընդոտներին, պետական գնումներին», որոնք կոռուպցիայի ախտով վարակված են: